Για τη μητέρα της Παναγίας, δείτε: Αγία Άννα.  Για τη μητέρα του Σαμουήλ, δείτε: Άννα (μητέρα Σαμουήλ).  

Η **Άννα** (εβραϊκά: חַנָּה‎‎, αρχαία ελληνικά: Ἄννα‎‎) ή **Άννα η Προφήτιδα** ή **Άννα η Προφήτισσα**, είναι μια γυναίκα που αναφέρεται στο Ευαγγέλιο του Λουκά. Σύμφωνα με αυτό το Ευαγγέλιο, ήταν μια εβραία γυναίκα η οποία προφήτευσε για τον Ιησού στον Ναό της Ιερουσαλήμ. Εμφανίζεται στο Λουκά 2:28-36 κατά το σαραντισμό του Ιησού στον Ναό.

Καινή Διαθήκη
-------------

Το απόσπασμα που αναφέρει την Άννα έχει ως εξής:

Ήταν εκεί επίσης μια προφήτισσα, ή Άννα, κόρη του Φανουήλ, από τη φυλή του Ασήρ. Ήταν πολύ ηλικιωμένη, και είχε ζήσει επτά χρόνια με τον άντρα της μετά την παρθενία της, και ήταν χήρα για 87 χρόνια. Δεν έφευγε ποτέ από τον Ναό και με νηστείες και δεήσεις λάτρευε τον Θεό μέρα νύχτα. Και εκείνη την ώρα παρουσιάστηκε και δοξολογούσε τον Κύριο\* και μίλησε γι’ αυτόν σε όλους όσοι περίμεναν λύτρωση στην Ιερουσαλήμ.
\* το βρέφος Ιησού

Από αυτό το απόσπασμα στον Λουκά, μπορούμε να ξέρουμε τα παρακάτω για την Άννα:

* Ήταν προφήτισσα
* Ήταν κόρη του Φανουήλ.
* Ήταν μέλος της Φυλής του Ασήρ
* Έμεινε χήρα επτά χρόνια μετά τον γάμο της (δεν αναφέρεται το όνομα του άντρα της)
* Ήταν ευσεβής Εβραία που προσευχόταν και νήστευε συχνά

Ο Λουκάς περιγράφει την Άννα ως "πολύ ηλικιωμένη" (προβεβηκυῖα ἐν ἡμέραις πολλαῖς). Πολλές εκδόσεις Βίβλων και σχολιασμοί αναφέρουν ότι ήταν 84 χρονών. 

Η Μετάφραση των Εβδομήκοντα αναφέρει "ήταν χήρα 84 χρόνια" (καὶ αὐτὴ χήρα ὡς ἐτῶν ὀγδοηκοντατεσσάρων). Η διατύπωση είναι αμφιλεγόμενη: μπορεί να σημαίνει ότι ήταν 84 χρονών, ή ότι ήταν χήρα 84 χρόνια. Κάποιοι μελετητές θεωρούν ως την πιο πιθανότερη περίπτωση την τελευταία. Σε αυτήν την περίπτωση, δεν θα μπορούσε να είχε παντρευτεί πριν την ηλικία των 14, άρα θα ήταν τουλάχιστον 14 + 7 + 84 = 105 χρονών.

Παράδοση της Εκκλησίας και μνήμη
--------------------------------

Η Καθολική και η Ανατολική Ορθόδοξη Εκκλησία τιμούν την Άννα ως αγία. Η Ορθόδοξη Εκκλησία θεωρεί την Άννα και τον Συμεών ως τους τελευταίους προφήτες της Παλαιάς Διαθήκης, και εορτάζει τη μνήμη τους στις 3 Φεβρουαρίου (16 Φεβρουαρίου με το παλιό ημερολόγιο) ως τη Σύναξη μετά την Υπαπαντή (ολοκληρωμένα Υπαπαντή του Κυρίου και Θεού και Σωτήρος ημών Ιησού Χριστού). Μαζί με τον Συμεών η προφήτισσα Άννα τιμάται στο Βυζαντινό τελετουργικό της Καθολικής Εκκλησίας επίσης στις 3 Φεβρουαρίου.

Πολύ συχνά η Άννα η Προφήτιδα απεικονίζεται στις αγιογραφίες της Υπαπαντής, μαζί με τον Συμεών, την Παναγία και τον Ιωσήφ, και τον σαραντισμένο Ιησού.

Παραπομπές
----------

1. 1 2  *Luke 2*.
2. ↑  *Cyclopædia of Biblical, theological, and ecclesiastical literature Vol 1 p.235*. John McClintock,James Strong. Ανακτήθηκε στις 16 Ιανουαρίου 2010.
3. ↑  Easton's Dictionary
4. ↑  Twelve Extraordinary Women: How God Shaped Women of the Bible, and ... – Page 136 John MacArthur – 2008 "The Greek text is ambiguous as to her exact age. ("This woman was a widow of about eighty-four years.") It might mean literally that she had been a widow for eighty-four years. Assuming she married very young (remember, thirteen was a ..."
5. ↑  Joel B. Green (1997). *The Gospel of Luke*. Eerdmans. σελ. 151. ISBN 0-8028-2315-7.
6. ↑  Marshall, I. Howard (1978). *The Gospel of Luke: A commentary on the Greek text*. Eerdmans. σελ. 123. ISBN 0-8028-3512-0.
7. ↑  Elliott, J.K. "Anna's Age (Luke 2:36–37)," *Novum Testamentum*, Vol. 30, Fasc. 2 (Apr. 1988), pp. 100–102.
8. ↑  «Afterfeast of the Meeting of our Lord in the Temple». Orthodox Church of America. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 5 Σεπτεμβρίου 2007.
9. ↑  Byzantine Catholic Archeparchy of Pittsburgh)
10. ↑  «The Meeting of our Lord and Savior Jesus Christ in the Temple». Orthodox Church of America. Αρχειοθετήθηκε από το πρωτότυπο στις 30 Σεπτεμβρίου 2007. Ανακτήθηκε στις 5 Σεπτεμβρίου 2007.

Εξωτερικοί σύνδεσμοι
--------------------

* «Anna». *Catholic Encyclopedia*. New York: Robert Appleton Company. 1913.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 62343117
* GND: 118701398

 |

 |